# Δραστηριότητες

## Μανώλης Αργυρός

###### 27 Αυγούστου 2026 / Ώρα: 04:41

##

## Ενότητες

13η δραστηριότητα : Σερβοκινητήρας EXP-AJ11, DJX11
14η δραστηριότητα : Πομπός υπέρυθρων (IR Transmitter) DJS21 - Δέκτης υπέρυθρων (IR Receiver) DJS20

Μπορείς να κατεβάσεις την δραστηριότητα σε pdf πατώντας εδώ

Περιγραφή

Ο πομπός υπέρυθρων είναι ένα μικρό εξάρτημα που στέλνει φως που δεν μπορούμε να δούμε. Το φως αυτό λέγεται υπέρυθρο φως και χρησιμοποιείται για να στέλνουμε μηνύματα χωρίς καλώδια. Μοιάζει με ένα μικρό LED, αλλά αντί για κανονικό φως, στέλνει αόρατο φως.

Πώς λειτουργεί;

- Ο πομπός στέλνει υπέρυθρο φως, το οποίο δεν φαίνεται στα μάτια μας.
- Όταν το πρόγραμμα του στείλει ένα μήνυμα, ο πομπός το μετατρέπει σε υπέρυθρο φως.
- Ένας δέκτης υπέρυθρων μπορεί να «δει» αυτό το φως και να καταλάβει το μήνυμα.

Έτσι, οι συσκευές μπορούν να επικοινωνούν μεταξύ τους χωρίς καλώδια.

Παράδειγμα από την καθημερινή ζωή

- Το τηλεχειριστήριο της τηλεόρασης στέλνει υπέρυθρο φως στην τηλεόραση.
- Όταν πατάμε ένα κουμπί, η τηλεόραση καταλαβαίνει τι θέλουμε να κάνει.
- Ο πομπός υπέρυθρων χρησιμοποιείται σε:
- τηλεχειριστήρια (τηλεόραση, κλιματιστικό),
- απλές ασύρματες επικοινωνίες σε μικρή απόσταση,
- ρομπότ, για να στέλνουν εντολές χωρίς καλώδια.

Τι να θυμάσαι

- Το υπέρυθρο φως δεν φαίνεται, αλλά υπάρχει.
- Χρειάζεται δέκτη υπέρυθρων για να καταλάβουμε το μήνυμα.
- Λειτουργεί καλύτερα όταν ο πομπός και ο δέκτης «κοιτάζουν» ο ένας τον άλλο.

Θα χρειαστούν :

1 LED

1 πομπός υπέρυθρων

1 δέκτης υπέρυθρων

Στόχος δραστηριότητας: Προσομοίωση τηλεκοντρόλ τηλεόρασης. Ο πομπός στέλνει «σήμα», δηλ πατήθηκε κουμπί στο τηλεκοντρόλ και ο δέκτης το λαμβάνει. Με την λήψη του σήματος ανάβει το LED, σε αντίθετη περίπτωση παραμένει σβηστό. Η οθόνη δείχνει τις τιμές που λαμβάνονται από τον δέκτη.

Συνδεσμολογία:

Το πρόγραμμα:

Προσοχή θέλει ο πομπός και ο δέκτης να είναι αρκετά κοντά και να «δείχνει» προς τον δέκτη με κατάλληλη γωνία.